1972 ம் ஆண்டில், "மு.வ.,வின் நாவல்கள்' என்ற என் முதல் ஆராய்ச்சி புத்தகம் வெளியானது. அறிஞர்கள் வாழுகிற காலத்தில், அவர்களைப்பற்றி அதிகம் நூல்கள் வெளியாகாத காலம் அது. நல்ல வரவேற்பு பெற்றது. நான் "ஏகலைவன் மாதிரி', மு.வ.,வை குருவாக்கி எழுத தொடங்கினேன். அப்போது என்னை "மு.வ.மோகன்' என்பார்கள். தொடர்ந்து இந்த 40 ஆண்டுகளில், ஆய்வுக்கட்டுரைகள், இலக்கிய திறனாய்வுகள், தொகுப்புரைகள், சுயமுன்னேற்ற நூல்கள், புதுக்கவிதை என புத்தகங்கள் வெளியாயின.